Na osnovu članova 58. i 70. Zakona o Centralnoj banci Bosne i Hercegovine («Službeni glasnik BiH», 1/97, 29/02, 13/03, 14/03, 9/05, 76/06 i 32/07) i člana 52. Pravilnika Centralne banke Bosne i Hercegovine, UV broj: 120/05 od 29. juna 2005. godine, 100-UV broj: 66/10 od 29. aprila 2010. godine, 100-UV broj: 130/11 od 30. marta 2011. godine i 100-UV broj: 18/12 od 31. januara 2012. godine, Upravno vijeće Centralne banke Bosne i Hercegovine na 10. sjednici od 4. oktobra 2012. godine donijelo je

Odluku

o dopuni Odluke

o Jedinstvenom registru transakcijskih računa

 poslovnih subjekata u Bosni i Hercegovini

Član 1.

U Odluci o Jedinstvenom registru transakcijskih računa poslovnih subjekata u Bosni i Hercegovini («Službeni glasnik BiH», 92/11) u članu 7. iza stava 5. dodaju se novi stavovi 6., 7. i 8., koji glase:

 «Centralna banka će vršiti objavljivanje podataka o blokiranim računima poslovnih subjekata koji se nalaze u Jedinstvenom registru računa u BiH.

Objavljivanje podataka iz prethodnog stava, Centralna banka će vršiti, mjesečno, putem interneta, na web stranici Centralne banke, bez ikakvih novčanih pokazatelja.

Podaci iz prethodnog stava obuhvataju jedinstveni identifikacijski broj poslovnog subjekta, naziv firme, broj računa i naziv banke kod koje je otvoren račun.».

Član 2.

Ova odluka stupa na snagu danom objavljivanja u «Službenom glasniku BiH».

Član 3.

Ova odluka će se objaviti i u «Službenim novinama Federacije BiH», «Službenom glasniku Republike Srpske» i «Službenom glasniku Brčko distrikta BiH».

 **100-UV broj: 96/12 Predsjedavajući**

 **4. oktobar 2012. godine Upravnog vijeća Centralne banke**

 **S a r a j e v o Bosne i Hercegovine**

 **G U V E R N E R**

 **dr. Kemal Kozarić**